Ingredients 2 (3 1/2-ounce) bags boil-in-bag brown rice
Pork VindalooMy Recipes
Pork VindalooHari Ghotra
Pork Vindaloo From ScratcherooFood.com
Pork Vindaloo Hot - Pork and Potato StewHari Ghotra Vaas Derno | Kwantum
Moderne vaas van aardewerk met kleurverschil. Kleur: wit. 8x25 cm (dxh). Ellen Bestows Honor on Women in Arms-Woos More Women in Secu
GAB initiates moves to register blind students Heuning :: my beker loop oor
’n PSALM van Dawid. Die HERE is my herder; niks sal my ontbreek nie. Hy laat my neerlê in groen weivelde; na waters waar rus is, lei Hy my heen. Hy verkwik my siel; Hy lei my in die spore van geregtigheid, om sy Naam ontwil. Al gaan ek ook in ’n dal van doodskaduwee, ek sal geen onheil vrees nie; want U is met my: u stok en u staf dié vertroos my. U berei die tafel voor my aangesig teenoor my teëstanders; U maak my hoof vet met olie; my beker loop oor. Net goedheid en guns sal my volg al die dae van my lewe; en ek sal in die huis van die HERE bly in lengte van dae.
“My beker loop oor” ... pragtige woorde van hierdie kosbare Psalm waarmee ons almal grootgeword het. My beker loop oor, Dawid se beker loop oor. Ek hoop regtig jy kan vandag sê jou beker loop oor. As ek jou in die middel van die nag sou wakker skud en vra: Hoe gaan dit daar met jou beker? Wat sou jy sê? Sou jy sê die beker is leeg... die beker is maar so halfpad... die beker is so ampertjies vol... of die beker loop oor. Het jy al gesien hoe die Bulle tekere gaan as hulle die Curriebeker wen? Almal juig, hol rond, skreeu, spring op en af, spring op mekaar se skouers – want die beker is by die huis. Vir hulle loop hulle beker oop. Beker van geluk, vreugde en blydskap.
Hoe lyk jou beker? Wel, in baie opsigte gaan dit oor hoe jy na jou beker kyk. As hy so halfpad is, kan jy sê hy is of halfleeg, halfvol. Dit hang van jou persoonlikheid af, en soms van jou omstandighede, of jou gemoedstoestand.
'n Uiters geseënde mens, is iemand wat leef asof sy beker oorloop, terwyl die beker maar half leërig is. Ek kry iemand jammer wat nooit die oorvloei van sy beker kan raaksien nie. Eintlik verdien so iemand nie 'n beker nie.
Het jy 'n beker? Weet jy wat beteken hierdie vraag? Mense probeer met twee hande so bietjie van God se seën vasvat, intussen het hulle kruike nodig.
'n Vrou van 'n profeet het haar nood by Elisa kom kla: “My man is dood. U weet self dat hy die Here gedien het. Nou het die skuldeiser gekom om my twee seuns te vat en hulle sy slawe te maak.” Elisa het vir haar gesê: “Ek sal jou help. Sê vir my: wat het jy in jou huis?” Sy het geantwoord: “Ek het niks in die huis nie behalwe 'n erdekannetjie olie.” Hy het toe gesê: “Gaan leen nou by al jou bure leë kruike, en sorg dat jy nie te min leen nie. Dan gaan jy in jou huis in, maak die deur agter jou en jou seuns toe, en gooi elkeen van hierdie kruike vol olie. Soos elkeen vol word, moet jy hom wegpak.” Sy is van hom af weg. Sy het die deur agter haar en haar seuns toegemaak. Soos hulle die kruike na haar toe aangedra het, het sy hulle volgemaak. Toe die kruike vol was, sê sy vir een van haar seuns: “Bring vir my nog 'n kruik.” Maar hy het gesê: “Daar is nie meer 'n kruik oor nie.” Toe het daar nie meer olie uit die kannetjie gekom nie. Sy het by die man van God aangekom en dit vir hom vertel. Hy het gesê: “Gaan verkoop die olie en betaal jou skuld. Jy en jou seuns kan dan leef van wat oorbly.”
Treffende stukkie hierdie. Hoor die vraag van Elisa: wat het jy in jou huis? “Ek het niks nie, behalwe 'n kannetjie olie”. En dan kom die wonderwerk waar die Here al die kanne wat sy in die hande kan kry, laat oorloop. Nou vra ek jou weer: het jy 'n beker? En as jy nie het nie, kry een of sommer baie. Wat het jy in jou huis? So 'n ou klein kannetjie olie? Wat verteenwoordig daardie kannetjie olie in jou lewe? Gesondheid dalk? Genoeg kos vir 'n dag of twee? 'n Klein beknopte blyplek? 'n Goeie vriend of twee? Iemand wat jou ondersteun? 'n Werk, al is dit vir 'n klein salaris? 'n Klein karretjie? Kinders, in wie jy vreugde vind? Of dalk so 'n bietjie geloofsekerheid? Vrede in God? Gebedsverhoring? Vrede – wat alle verstand te bowe gaan?
As jy vir my sê jy het nie eers 'n klein bietjie olie in jou kannetjie nie, sê ek vir jou jy moet anders na jou beker kyk. Ek dink die meeste mense se kannetjies is duisend keer groter, hulle bekers baie voller as wat hulle dink of besef. Soms moet ons net bietjie met 'n positiewe bril na ons beker kyk. Die vraag is nie noodwendig hoe groot jou beker is nie, die vraag is of hy oorloop ongeag van sy grootte. En dit behoort vir jou vreugde te gee.
Toe die weduwee die kanne gaan leen, het sy haar seën beperk tot die aantal kruike wat sy in die hande kon kry. Eers toe die kruike vol was (en oorloop), het die olie opgehou loop. Ek sê vir jou ek en jy doen dieselfde. Hoe meer jy gaan kyk wat die Here doen, hoe voller gaan jou kruike word. En nee, ek praat nie van geld nie. Party mense wil nie sê “my beker loop oor” nie, hulle wil sê my spaarvarkie loop oor, want dis al waaraan ons partykeer die Here se seën meet. Ons kyk graag na ander se bekers en sien net hoe die seën so spliesh splash oorstort, en in tussentyd sien ons dalk nie die hele prentjie nie. Intussen kyk die ander persoon dalk groot-oog na jou beker en dink: as my beker maar net so kan lyk. Ons kyk te maklik ons vol bekers mis, want ons meet die volume aan die verkeerde goed; en dan laat ons toe dat dit ons lewens definieer.
Het jy al gedink dat negatiewe goed in jou lewe 'n vol beker kan verteenwoordig? Besef jy dat dinge wat nou sleg lyk 'n ongelooflike goeie nadraai kan hê? Die inhoud (en volume) in jou beker word deur God bepaal. Dit wat ons as bietjie leërig sien, kan in die Here se oë propvol beteken. Hoe sien jy? Wat sien jy?
My beker loop oor, wanneer:
1. Ek genoeg lewensmiddele het vir een dag. In die Onse Vader-gebed bid ons “gee my vandag my daaglikse brood”, en dit beteken dat jy net genoeg moet hê vir een dag. As jy dus meer as dit het, stort jou beker soos 'n waterval oor sy kante.
2. Ek relatiewe goeie gesondheid geniet. Daar staan geskrywe: waar daar lewe is, is daar hoop. As jy dus, soos ek, gesond is, stort daai beker oor sy kante.
3. Ek goeie verhoudinge met mense het; met familie, vriende, werksmense, huweliksmaat, want dan beteken dit dat jy ondersteuning het in moeilike tye. Spr 17:17: Op 'n vriend se liefde kan jy altyd reken.
4. Ek die genade van geloof het, want dit is 'n gawe uit die hand van God. As jy in God glo, en in Jesus se versoeningswerk, dan maak dit vir jou die poorte van die hemel summier wyd oop.
5. God homself aan my openbaar. Hoe sou jy voel as Madiba jou vandag bel? Of Barak Obama? Of Bill Gates, Brad Pitt of Charlize Theron? Besef jy dat hulle ou oproepie NIKS is teen Hom wat alles in hierdie heelal geskep het nie. Hy wat elkeen van hierdie hooggeplaastes met Sy eie hande gevorm het! Wow, die grootste Een in die hele heelal, roep jou vandag. Openbaring 3:20: Kyk Ek staan by die deur en klop ...
6. Ek besef ek spring die kruis vry, want Jesus het dit klaar gedoen.
Vriend, jou beker loop oor ... glo dit, en leef so!
Ps 23 uit Die Boodskap:
Die Here sorg vir my soos 'n herder wat sy skape oppas; ek het niks meer nodig nie.
Hy gee vir my die heel beste van alles: kos, veiligheid en vrede.
Omdat die Here by my is, bekommer ek my nie.
Wanneer ek moedeloos word, laat Hy my die lewe weer anders sien.
Hy gee my die krag om elke dag reg te lewe.
Soos 'n goeie gids lei Hy my elke dag om volgens Sy wil te lewe.
Almal in my lewe kan sien hoe belangrik God is.
Selfs wanneer die lewe vir my so donker word dat ek nie weet watter kant toe nie, sal ek nie bang wees dat probleme my onderkry nie, want U is altyd by my.
Dit troos my dat U my lei en beskerm. U laat my veilig voel.
Soos 'n gasheer sit U net die beste van die lewe aan my voor; hulle wat nie naby U lewe nie, kan maar net verleë toekyk.
U behandel my soos 'n spesiale gas; ek geniet alles in oorvloed.
U sal vir my goed wees en my liefhê so lank as wat ek lewe; ek sal naby U lewe tot ek die dag doodgaan.